Document ID: 32005R0046

KOMISIJAS REGULA (EK) Nr. 46/2005
(2005. gada 13. janvāris),
ar ko atkāpjas no Regulas (EK) Nr. 1282/2001 attiecībā uz ražas un ražošanas deklarāciju iesniegšanas termiņu 2004./2005. vīna gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 73. pantu,
tā kā:
(1)
Komisijas Regulā (EK) Nr. 1282/2001 (2) noteikts, ka ražotājiem jāiesniedz ražas un ražošanas deklarācijas vēlākais līdz 10. decembrim, lai būtu savlaicīgi zināma Kopienas vīna produkcija.
(2)
Vienā no dalībvalstīm dažas dienas pirms minētā termiņa radās tehniska problēma centrālajā datorsistēmā. Ražotājiem šī sistēma vairs nav pieejama un tādējādi viņi nevar ievadīt savas deklarācijas pirms šī termiņa.
(3)
Lai risinātu šo situāciju, kas ir ārpus ražotāju atbildības, un, gaidot centrālās datorsistēmas normālas darbības atsākšanos, jāpiešķir ražotājiem papildu termiņš ražas un ražošanas deklarāciju iesniegšanai.
(4)
Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 1282/2001 11. panta 1. punkta, minētās regulas 2. un 4. pantā minētās deklarācijas 2004./2005. vīna gadam var iesniegt līdz 2005. gada 15. janvārim.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2004. gada 10. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 13. janvārī

Labels: 12
15
6